Document ID: 32006R0756

KOMMISSIONENS FORORDNING (EF) Nr. 756/2006
af 18. maj 2006
om udstedelse af importlicenser for ris med oprindelse i AVS-staterne og de oversøiske lande og territorier, der er indgivet ansøgninger om i løbet af de fem første arbejdsdage af maj 2006 i henhold til forordning (EF) nr. 638/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1),
under henvisning til Rådets forordning (EF) nr. 2286/2002 af 10. december 2002 om ordninger for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EF) nr. 1706/98 (2),
under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab (associeringsafgørelse) (3),
under henvisning til Kommissionens forordning (EF) nr. 638/2003 af 9. april 2003 om gennemførelsesbestemmelser til Rådets forordning (EF) nr. 2286/2002 og Rådets afgørelse 2001/822/EF for så vidt angår ordningen for indførsel af ris med oprindelse i stater i Afrika, Vestindien og Stillehavet (AVS) og oversøiske lande og territorier (OLT) (4), særlig artikel 17, stk. 2, og
ud fra følgende betragtninger:
(1)
Efter artikel 17, stk. 2, litra a), i forordning (EF) nr. 638/2003 fastsætter Kommissionen, i hvilket omfang ansøgninger om importlicenser kan imødekommes.
(2)
I artikel 3, stk. 2, artikel 5, stk. 2, og artikel 11, stk. 2, i forordning (EF) nr. 638/2003 er det fastsat, at de mængder, for hvilke der ikke ansøges om licens under en tranche, overføres til følgende tranche. De disponible mængder kan i givet fald anvendes til at importere produkter med oprindelse i andre tredjelande, jf. artikel 11, stk. 3, og artikel 13 i forordning (EF) nr. 638/2003.
(3)
En gennemgang af de mængder, der blev indgivet ansøgninger for under tranchen for maj 2006, viser, at der bør udstedes licenser for de ansøgte mængder, i givet fald nedsat med en procentsats, at der bør fastsættes mængder, der kan overføres til følgende tranche, og at de samlede disponible mængder for de forskellige kontingenter bør fastsættes -
UDSTEDT FØLGENDE FORORDNING:
Artikel 1
1. For de ansøgninger om importlicenser for ris, der er indgivet i de fem første arbejdsdage i maj 2006 efter forordning (EF) nr. 638/2003 og meddelt Kommissionen, udstedes der licenser for de mængder, der er anført i ansøgningerne, og som i givet fald nedsættes med procentsatserne i bilaget.
2. De disponible mængder for tranchen maj 2006, der skal overføres til følgende tranche, og de samlede disponible mængder for tranchen september 2006, er fastsat i bilaget.
Artikel 2
Denne forordning træder i kraft den 19. maj 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. maj 2006.

Labels: 10
3
17
18